Phokis — Delphi — 185 BC
Region: Central Greece (IG VII-IX) — Delphi 

αρχοντος νικοβουλου μηνος βυσιου επι τοισδε απεδοτο αγησιας πολυτιμου αμβρυσσιος τωι απολλωνι τωι πυθιωι σωμα ανδρειον ωι ονομα καρπος τιμας αργυριου μναν τριων καθως επιστευσε καρπος τωι θεωι ταν ωναν εφ ωιτε ελευθερος ειμεν και ανεφαπτος απο παντων τομ παντα βιον ποεων ο κα θεληι και αποτρεχων οις κα θεληι. βεβαιωτηρ κατα τον νομον κ[λ]εοδαμος κλεωνος δελφος. ει δε τις κα απτηται καρπ[ου β]εβαιον παρεχοντω τωι θεωι ταν ωναν ο τε αποδομενος [α]γη[σ]ιας και ο βεβαιωτηρ κλεοδαμος ει δε κα μη παρεχωντι πρακτιμοι εοντω κατα τον νομον. ομοιως δε κ[α]ι οι παρατυγχανοντες κυριοι εοντων συλεοντες ως ελευθερον οντα αζαμιοι ο[ν]τες και ανυποδικοι πασας δικας και ζαμιας. μαρτυ[ρ]ες τοι ιερεις ξενων αθαμβος και τοι αρχοντες ευκρατης δαμων ιδιωται νικοβουλος λυσαγορα αρχελαος πυθοφανεος ευχαριδας φαινιος μαντιας πολυωνος.